Πανελλήνιο πρωτάθλημα καταδύσεων 1955

Το Πανελλήνιο Πρωτάθλημα Καταδύσεων για το έτος 1955 διεξήχθη στο ανοικτό Ολυμπιακό Κολυμβητήριο Ζαππείου, στην πόλη της Αθήνας, παράλληλα με το Πανελλήνιο Πρωτάθλημα Κολύμβησης, δηλαδή από την Τετάρτη 14 Σεπτεμβρίου μέχρι και την Κυριακή 18 Σεπτεμβρίου. Διεξήχθη υπό την αιγίδα της τότε "Ελληνικής Κολυμβητικής Ομοσπονδίας Φιλάθλων" (Ε.Κ.Ο.Φ.), η οποία μετονομάστηκε το 1999 και μέχρι σήμερα είναι γνωστή ως Κολυμβητική Ομοσπονδία Ελλάδας (Κ.Ο.Ε). Το Πρωτάθλημα το κατέκτησε η ομάδα του Ολυμπιακού Πειραιώς για τρίτη φορά στην ιστορία του, καθώς οι αθλητές του συγκέντρωσαν τους περισσότερους βαθμούς και έφεραν τον σύλλογο στην κορυφή της επιμέρους ομαδικής βαθμολογίας.

 Το ελληνικό Πρωτάθλημα Καταδύσεων αποτελούσε συνεχώς μέρος του Πανελλήνιου Πρωταθλήματος Κολύμβησης από το 1929 και μέχρι το 1968, όταν και ανεξαρτητοποιήθηκε, όπου τόσο η επιμέρους βαθμολογία του Πρωταθλήματος της Υδατοσφαίρισης, όσο και αυτή των Καταδύσεων, προστίθετο στη Γενική Βαθμολογία του Πρωταθλήματος της Κολύμβησης του ίδιου έτους. Τα μοναδικά χρόνια που δεν πραγματοποιήθηκε το Πρωτάθλημα καταδύσεων κατόπιν σχετικής απόφασης της Ομοσπονδίας Κολύμβησης - είτε λόγω έλλειψης συμμετοχών, είτε για διάφορους άλλους λόγους - ήταν οι διετίες 1936-1937, 1939-1940, 1945-1946 και 1950-1951 και φυσικά το χρονικό διάστημα 1940-1944 λόγω του Β' Παγκοσμίου Πολέμου. Μετά το τέλος των αγωνισμάτων, Πρωταθλητής σύλλογος στις Καταδύσεις για το 1957 ανακηρύχθηκε η ομάδα του Ολυμπιακού Πειραιώς, οι αθλητές του οποίου χάρη σε δύο (2) δεύτερες θέσεις και μία (1) τρίτη θέση, συγκέντρωσαν συνολικά πέντε (5) βαθμούς και έφεραν την ομάδα τους στην πρώτη θέση της επιμέρους ομαδικής βαθμολογίας συλλόγων, μόλις έναν (1) βαθμό πάνω από τον δεύτερο Παναθηναϊκό. Αξίζει να αναφερθεί ότι στο Πρωτάθλημα του συγκεκριμένου έτους, ο Δ.Οικονόμου, αθλητής του Εθνικού Γυμναστικού Συλλόγου και ένας από τους καλύτερους Έλληνες αθλητές καταδύσεων εκείνης της εποχής, δημιούργησε ένα μοναδικό εγχώριο ρεκόρ, καθώς κατάφερε και πήρε το χρυσό μετάλλιο στο τραμπολίνο 3μ για τέταρτη (4η) συνεχόμενη χρονιά (το πρώτο του το είχε κατακτήσει το 1952) για πρώτη φορά στην ιστορία του αθλήματος στην Ελλάδα. Το ρεκόρ αυτό το επέκτεινε την επόμενη αλλά και τη μεθεπόμενη χρονιά φτάνοντας τελικά τις έξι (6) συνεχόμενες κατακτήσεις χρυσών μεταλλίων στο εν λόγω αγώνισμα. Κάποια χρόνια αργότερα το ρεκόρ αυτό κατέρριψε ο Κώστας Πρέκας, αθλητής του Ολυμπιακού Πειραιώς, ο οποίος το 1967 έφτασε τις επτά (7) συνεχόμενες κατακτήσεις χρυσών μεταλλίων στο συγκεκριμένο αγώνισμα (1961-1967), δημιουργώντας έτσι ένα νέο εγχώριο ρεκόρ, το οποίο παραμένει ακατάρριπτο μέχρι και σήμερα. 1956 |1957 |1958 | 1959 | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 | 1970 Σύμφωνα με το τότε ισχύον σύστημα βαθμολόγησης, το οποίο ήταν ίδιο με αυτό του Πανελλήνιου Πρωταθλήματος Κολύμβησης, η 1η θέση στα αγωνίσματα των καταδύσεων έδινε στο σύλλογο του αθλητή τρεις (3) βαθμούς. Αντίστοιχα, η 2η θέση έδινε στο σύλλογό του δύο (2) βαθμούς και τέλος, η 3η θέση έδινε στο σύλλογό του έναν (1) βαθμό. Από την επιμέρους βαθμολογία των καταδύσεων προέκυπτε ο Πρωταθλητής σύλλογος καταδύσεων για εκείνη τη χρονιά, ενώ οι συνολικοί βαθμοί που συνέλεγαν οι αθλητές της εκάστοτε ομάδας προστίθεντο και στην τελική Γενική Βαθμολογία του συλλόγου τους στο Πανελλήνιο Πρωτάθλημα Κολύμβησης της ίδιας χρονιάς. Από το πρώτο επιμέρους Πρωτάθλημα Καταδύσεων που πραγματοποιήθηκε το 1929 και με την πάροδο των ετών, ο τρόπος βαθμολογίας των προσπαθειών των αθλητών, (όσον αφορά τις επιδόσεις τους στα επιμέρους αγωνίσματα) άλλαξε πολλές φορές. Όλα αυτά όμως μέχρι το 1968, όταν και ανεξαρτητοποιήθηκε το Πανελλήνιο Πρωτάθλημα Καταδύσεων και έκτοτε εφαρμόστηκε μία σταθερή μορφή βαθμολογίας για πολλά χρόνια. Αρχείο Ελληνικής Κολυμβητικής Ομοσπονδίας Αρχείο Γενικής Γραμματείας Αθλητισμού Αθλητικό Αρχείο Βουλής Αρχείο Ελληνικής Εθνικής Βιβλιοθήκης Αρχείο Βιβλιοθήκης Εφημερίδων & Περιοδικού Τύπου Αρχείο Εφημερίδας "Ελευθερία" Αρχείο Εφημερίδας "Μακεδονία" Αρχείο Βιβλιοθήκης Εφημερίδων & Περιοδικού Τύπου Αρχείο Εφημερίδας "Εμπρός" Αρχείο Εφημερίδας "ΣΚΡΙΠ" Αρχείο Εφημερίδας "Αθλητική Ηχώ"